Шилжүүлэн ажиллуулах зар

Төрийн албаны зөвлөлийн 2023 оны 25 дугаар тогтоолоор батлагдсан Төрийн албаны шалгалт өгөх болзол болон шатлан дэвшүүлэх, сонгон шалгаруулах журмын 4 дүгээр зүйлийн 4.2-т заасны дагуу төрийн өөр байгууллага, нэгж хооронд шилжин ажиллахыг хүссэн төрийн холбогдох бусад байгууллагад ажиллаж байгаа төрийн жинхэнэ албан хаагчдыг дараах албан тушаалд холбогдох материалаа цахим шуудангаар ирүүлэхийг урьж байна.

**Тавигдах болзол, шаардлага:**

* төрийн жинхэнэ албан тушаалд зохих ёсоор томилогдсон байх;
* зарлагдсан албан тушаалтай адил төрөл болон адил ангилалд ажилладаг байх;
* зарлагдсан албан тушаалын тодорхойлолтод заасан тусгай шаардлагыг хангасан байх.

**Бүрдүүлэх материал:**

* Төрийн албан хаагчийн анкет;
* Иргэний үнэмлэхийн хуулбар;
* Боловсролын түвшинг тодорхойлсон баримт бичиг /диплом/, хэрэв гадаад улсад их, дээд сургууль төгссөн бол боловсролын баримт бичгийн баталгаат орчуулгыг хавсаргах;
* Мэргэшүүлэх сургалтад хамрагдсаныг гэрчлэх баримт бичиг;
* Нийгмийн даатгалын дэвтэр /Хөдөлмөрийн дэвтэр/-ийн хуулбар, цахим лавлагаа;
* Албан тушаалд томилогдсон, чөлөөлөгдсөн тушаал, шийдвэрийн хуулбар;
* Төрийн жинхэнэ албаны тангараг өргөсөн “Тангаргийн хуудас” хуулбар;
* Сүүлийн гурван жилийн төрийн албан хаагчийн үйл ажиллагааны үр дүн, мэргэшлийн түвшинг үнэлсэн илтгэх хуудас, төрийн жинхэнэ албан хаагчийн гүйцэтгэлийн төлөвлөгөөний үнэлгээ;
* Иргэний эрүүгийн хариуцлага хүлээж байсан эсэх тухай тодорхойлолт /e-mongolia–аас татан авах/.

**Материал хүлээн авах:**

* Хугацаа: 2025 оны 09 дүгээр сарын 08-ны өдрийн 17.00 цаг хүртэл
* Хүлээн авах хаяг: undram1004@gmail.com
* Холбоо барих утас: 70148687 99838674